VARAAIT
Tere tulemast taas "Varaaita"!
Oleme õpetussarjas "Teisiti öeldes" käsitlenud Jeesuse tähendamissõnu.
Mäletame üldiselt tähtsaid asju nendega seotud lugude,
näidete ja tunnete kaudu.
Seepärast kasutas ka Jeesus neid.
Ta julges jätta isegi suuri tõdesid tähendamissõnade hooleks.
Ta lootis, et Püha Vaim tuletab neid meelde ja avab neid vajadusel.
Sel korral me keskendume tähendamissõnale talentidest.
Jeesus rääkis sellest, kuidas me peaksime elama ja ümber käima
Jumala poolt meile antud andidega.
Mida me peaksime oma eluga tegema.
Kas mõtleme vaid endale, kahmime endale või julgeme saata ringlusse
selle hea, selle parima, mille oleme saanud - selles on küsimus.
Tere tulemast saatesse!
VARAAIT
Kui Jeesus läks taevasse, lubas Ta, et tuleb peagi tagasi.
Tänaseks on sellest ajast möödunud 2000 aastat, kuid Jeesus pole tulnud.
Paljud on loobunud ootamast, paljud on unustanud selle ülesande,
mille Jeesus omadele jättis.
Minnes manitses ta jüngreid viima evangeeliumi kõikjale maailma.
See on see ülesanne, mis on ikka veel pooleli.
Piibli kohaselt see omalt poolt viivitab Jeesuse tagasitulemist.
Jeesus saabub tagasi kui evangeeliumi on kuulutatud kõikjal maailmas.
Matteuse evangeeliumi 25. peatükis loeme:
"Sest see on nõnda, nagu üks inimene võõrale maale minnes kutsus oma
sulased ja usaldas nende kätte oma vara. Ühele ta andis viis talenti,
teisele kaks ja kolmandale ühe, igaühele tema jõudu mööda,
ja läks võõrale maale.
Kes viis talenti oli saanud, läks kohe ja kauples nendega ning
saavutas teist viis lisaks. Nõndasamuti, kes oli saanud kaks,
saavutas teist kaks lisaks. Aga see, kes oli saanud ühe, läks ja
kaevas selle maa sisse ja peitis ära oma isanda raha."
Selle tähendamissõna mees oli ilmselgelt rikas.
Kui ta pidi minema välismaale, ei saanud ta võtta omandit kaasa,
vaid pidi jätma selle sulaste hoolde.
Talendid, mis isand usaldas sulastele moodustasid tuntava osa
kogu varast - lihtsalt rahalises vormis.
Vara hooldamine polnud, vaid vara säilitamine, selle investeerimine,
see pidi sisse tooma, kasvatama omandit.
Kui see jäi seisma, see ei tootnud lisa, vaid argikulud võtsid kõik
ja lisa ei tulnud kuskilt.
Oli vaid vara, mida kulutati.
Sulased olid teatud mõttes tänapäevased aktsiaportfelli haldurid.
Mul on siin portfell, mis esindab aktsiaportfelli - need polnud küll
sellised, aga portfellist rääkides peab olema portfellisarnane ja
olgu see nüüd siis aktsiaportfell.
Sulased pidid kandma hoolt aktsiate omanike tulude eest,
et aktsiaportfelli väärtus kasvaks.
Rikastel oli tavaks laenata suuri summasid rahavahetajatele,
kes maksid tagasi kuni 50%-liste intressidega.
Üks talent oli mõndade hinnangute kohaselt umbes 6000 dinaari.
6000 normaalset päevapalka, mis tähendas 16,5 aasta palka.
Selline oli üks talent.
Praeguses vääringus mõõdetuna oleks üks talent umbes 500 000 eurot.
Jutt käis tohutult suurest rahast.
Isand andis teenijatele selle tohutu summa hõbedas.
Sõna "argurion" viitab hõberahale.
Praeguses rahas sai üks sulane oma käsutusse 5 miljonit eurot,
2,5 miljonit ja kolmas 500 000 euro suuruse summa või aktsiaportfelli.
Jeesuse jutustusest kaks sulast investeerisid raha ja said 50% tulu.
Vähemalt.
Asjaajamist ei kirjeldata täpsemalt, kuid salmist 27 saame aru,
et sel ajal oli raha vahetamine vara kasvatamise vahendiks.
Kolmas sulane ei pannud raha intressi teenima vaid kaevas augu
ja peitis raha sinna.
Maasse kaevamine oli üks kõige vanem viis vara kaitsmiseks.
Tõsi, siis pidi meeles pidama, kuhu raha sai peidetud.
Luuka evangeeliumi 19:20 öeldakse, et üks sulastest peitis raha
higirätikusse, mis polnud samuti turvaline peidupaik.
Isegi mitte nii turvaline kui maa sisse kaevamine.
Omal ajal näiteks sõdade ajal paljud kaevasid väärisesemeid ja vara
maa sisse, peitjad surid ja aarded jäid maa sisse.
Tänapäevani leitakse veel näiteks Ameerika kodusõjaaegseid peidukohti.
Mis on meie saadud talendid?
Kõik Jeesuse tähendamissõnade sulased said sama,
ehkki ühed rohkem, teised vähem.
Kõigi ülesanne oli sama - kasvatada isanda vara, igaüks nii kuidas oskas
ja õigeks pidas.
Talendid, mida me oleme saanud, viitavad esmalt evangeeliumile ja
Jumala "armu majapidamise" eest hoolitsemisele.
Mitte niivõrd Jumalalt saadud andidele.
Sageli mõtleme, et minu talent on laulmine või rääkimine või auto
juhtimine või küpsetamine jne.
Meie ülesanne on panna evangeelium intresse kasvatama maailmas,
võitma inimhingesid taevasse.
Jeesus andis misjonikäsu enne taevasse minekut ja tagasi tulles
Ta küsib meilt, sulastelt, kuidas on läinud,
kuidas olete kuulutanud evangeeliumi.
Tähendamissõna isand usaldas osadele suurema vastutuse kui teistele.
Osadele on ka täna antud suurem vastutus evangeeliumi kuulutamises
kui teistele, aga kõigile on siiski antud sama ülesanne.
Minge ja tehke kõik rahvad minu jüngriteks.
Jutt käib sellest, kas me kaevame evangeeliumi maasse või peidame
higirätikusse või anname seda edasi.
Matteuse 25. ptk alates 19. salmist kirjutab:
"Pika aja pärast tuli nende sulaste isand tagasi ja hakkas nendega
aru pidama. Siis astus esile see, kes oli saanud viis talenti, ja
lisas teist viis juurde ja ütles: Isand, viis talenti sa usaldasid
mu kätte; vaata ma olen nendega saavutanud teist viis!
Tema isand ütles talle: See on hea, sa hea ja ustav sulane!
Sa oled pisku üle ustav olnud, ma panen sind palju üle;
mine oma Issanda rõõmusse!
Esile astus ka see, kes oli saanud kaks talenti; ja ütles: Isand,
sa usaldasid mu kätte kaks talenti; vaata, ma olen nendega saavutanud
teist kaks talenti!
Tema isand ütles talle: see on hea, sa hea ja ustav sulane!
Sa oled pisku üle ustav olnud, ma panen sind palju üle;
mine oma Issanda rõõmusse!"
Kulus palju aega enne kui isand tuli tagasi.
Paljud mõtlevad Jeesuse tagasitulekust samamoodi.
Igaviku valguses on see aeg lühike.
Jeesus ütles, et ta tuleb varsti tagasi.
Kui siis isand saabus, ta hakkas sulastega aru pidama.
Esimene ja teine sulane ütlesid, et üks sai viis ja teine kaks talenti.
Ehk siis kahekordistasid neile usaldatud vara.
Isand kiitis mõlemat ustavuse eest ja lubas, et nad saavad oma
vastutusele veelgi suurema vara.
Luuka evangeeliumi 19. ptk sõnul isand lubas ustavale teenijale
kümne linna valitsemise.
Luuka evangeeliumis on viide kristlaste rollile tulevikus.
Siin ustavalt evangeeliumi talenti kasvatanu,
saab ülesande tulevases rahuriigis.
Ise usun, et see on konkreetne riik, mille Kristus rajab maa peale
tuhandeks aastaks kui Ta tuleb koos inglite ja pühadega.
Piibel räägib ka mujal, näiteks 1 korintlaste kirja 6. ptk,
Jeesusesse uskujate ülesannetest tulevikus.
Jumal paneb tähele ja tasub evangeeliumitöös olevale kristlasele.
Jumal jätab selle tasu jagamise tulevikku,
et me ei jagaks juhi kohti juba praegu.
VARAAIT
Minu arvates on ka see huvitav, et kumbki neist isanda vara kasvatanud
meestest ei halvustanud saadud vastutust.
Nad olid teinud just nii, nagu isand oli käskinud.
Üks Jumalariigi tähtsamaist põhimõtteist on ustavus väheses.
Jeesus ütleb Luuka evangeeliumi 16. peatükis:
"Kes on ustav pisimas, see on ustav ka paljus,
ja kes on ülekohtune pisimas, see on ülekohtune ka paljus."
Seepärast me ei tohi Jumalariigis mõelda kui väärtuslikuna või heana
paistval kohal me tegutseme.
See, et me oleme saanud ülesandeks evangeeliumi kuulutada,
on juba iseenesest äärmiselt tähtis asi, äärmiselt väärtuslik asi.
Sama väärtuslik on see ülesanne, mis meil on.
Jeesus ühendab selle ülesande sellega, kui väärtuslik Ta ise on.
Meie ülesanne on kuulutada evan- geeliumi nende andide ja oskustega,
mis Jumal on meile andnud, mitte nendega, mida Ta pole andnud.
Ta ei pane meid olukorda, milles me ei oska toimida.
Ta ei anna meile soomusrüüd, millega me ei oska võidelda.
Ta ei pane meid juhtima autot, mida me ei oska juhtida.
Ta annab väljakutseid, milles me vajame usku ja usaldust Tema vastu,
aga Ta annab ka jõu teha seda, kuhu Ta meid kutsub.
VARAAIT
Matteuse 25.peatükis alates salmist 24 loeme:
"Siis astus esile ka see, kes oli saanud ühe talendi, ja ütles:
"Isand, ma teadsin, et sa oled kalk inimene. Sa lõikad, kuhu sa ei ole
külvanud, ja kogud sealt, kuhu sa ei ole puistanud.
Ja ma kartsin ning läksin ja matsin su talendi maha.
Vaata, siin on su oma!"
Ka kolmas sulane pidi aru andma.
Ta kaitses end isandat süüdistades, ta tunnistas, et pidas isandat
kalgiks ja ebaõiglaseks meheks.
Üsna mõtlematu tegelikult.
Viimasel ajal on Soomes räägitud sellest, et inimesed on väljaspool
tööaega arvustanud tööandjat ja pidanud selle pärast aru andma.
Üldises küsitluses oli küsimus, et kas tööandjat võib üldse arvustada
väljaspool tööaega.
Tänapäeval, kui facebooki ja internetti jääb kõik,
mida sinna kord kirjutatud on, on see üsna mõtlematu tegu.
Kes tahaks hoida sellist töötajat, kes räägib halba tööandjast,
ükskõik kas tööajal või väljaspool tööaega?
Selle sulase arvates tegi isand valesti,
saades tulu ainuüksi raha investeerimisest.
Isand sai ülekohtuselt kasu teiste tehtud tööst.
Ta ka kartis isandat ja arvas, et isand kohtleb sulaseid halvasti,
kui neil ei õnnestu kasvatada isanda vara ja upitada tema ahnust.
Tema arvates oli parim tagada, et poleks võimalik ebaõnnestuda.
Parim viis vigade vältimiseks on mitte midagi tegemine.
See ongi suurim viga.
Paljud mõtlevad Jumalast samamoodi, nagu see sulane oma isandast.
Nende arvates on Jumal ülekohtune.
Arusaamatu kannatus ja heaolu ebaühtlane jagunemine maailmas
paneb paljud Jumalat ülekohtus süüdistama.
Nende pilt Jumalast on sünge.
Kõigevägevam on nende arvates omavoliline, ettearvamatu, isekas,
karm, türanlik.
Nad võivad küll karta Jumalat ja Tema viha, aga nad ei austa Teda.
Neile on Jumal see hirmutav ätt - ülemjumal, kes heidab kuumi kive
sõnakuulmatute laste peale.
Ta on türann, kes kunagi ei naerata, kunagi ei kiida heaks ja kes nagunii
mõistab hukka, ükskõik mida teha.
Vale pilt Jumalast paneb paljud hülgama Jumalat.
Salm 26. ütleb:
"Aga tema isand kostis ning ütles temale: Sa paha ja laisk sulane!
Sa teadsid, et ma lõikan, kuhu ma ei ole külvanud, ja kogun sealt,
kuhu ma ei ole puistanud.
Sa oleksid siis pidanud mu raha andma rahavahetajate kätte, ja
tulles ma oleksin saanud enese oma kasuga tagasi."
Jeesuse tähendamissõna isand ei nõustunud sulase selgitusega,
vaid ütles, et põhjus on sulase kurjuses ja laiskuses.
Isand möönis, et ta lõikab sealt, kuhu ta pole külvanud,
aga mitte seda, et ta on kalk.
See oli sulase oma tõlgendus.
Probleemiks oli sulase suhtumine isandasse.
Sulane arvustas isandat ja jättis seepärast käsu täitmata.
Ta arvas, et teab ise paremini.
Isanda tegevus võis sulasele kalk tunduda, aga see polnud tõsi.
Tõeline ja põhjendatud põhjus polnud isanda kalkuses,
vaid sulase laiskuses ja kurjuses.
Jumalakriitika põhjus pole üldiselt Jumalas, vaid palju lähemal -
arvustaja oma suhtumises Jumalasse.
Lihtsam on veeretada oma patusus ja kurjus Jumala kaela või Temasse
uskuvate kristlaste kaela, kui möönda oma vigu ja paluda andeks.
Ka suhtumises evangeeliumisse ja selle kuulutamisse leitakse
loobumise põhjus Jumalast, nii mõnegi meelest.
Nõue, et Jeesus on ainuke pääsetee, on tohutult hukkamõistev.
Ristiusu Jumal on sallimatu.
Öeldakse, et Jumal ei vaja suuvoodreid ja kui vajab,
siis ei lähe Jumalal eriti hästi.
Tõeline põhjus, et evangeeliumi pole ikka veel viidud kogu maailma,
nagu Jeesus käskis, on kristlaste oma laiskuses ja mugavusesoovis.
Salmis 28 ütleb isand sulasele:
"Sellepärast võtke talent ära tema käest ja andke see sellele,
kellel on kümme talenti. Sest igaühele, kellel on, antakse, ja temal
peab olema küllalt, aga kellel ei ole, selle käest võetakse ära
ka see, mis tal on.
Ja kõlvatu sulane heitke välja kõige äärmisemasse pimedusse,
seal on ulumine ja hammaste kiristamine."
Jeesuse tähendamissõna sulane kaotas talle usaldatud talendi.
Jeesus teadis, et selline konks loos eeldab selgitust ja seepärast
ta ilmselt laenas tolleaegset ütlust.
Meie ajal seda öeldaks kasvõi nii - raha tuleb raha juurde.
Vara koguneb sellele, kellel seda on.
Jeesus andis sellele ütelusele sügavama tähenduse.
Õige suhtumine on kõige tuum, see toob õnnistuse.
Jumal tasub õige suhtumise eest, õige ustavuse eest.
Vale suhtumine on inimesele hävitav ja seepärast ta kaotab
kergelt ka selle, mille on saanud.
Sulane jääb teenistusest ilma ja peab ise hakkama saama.
Rikkus vahetus hetkega vaesuse vastu ja hinnatud seisus ustava sulasena
hüljatu osaga.
Jumal korraldab omade asju.
Kui me nõustume selle osaga, mille Ta meile annab,
hoolitseb Tema edaspidise eest.
Heaks näiteks on misjonitööle läinute tööelu korraldamine kodumaal.
Jumal tasub ustavuse eest sageli juba selles ajas.
Olen näinud mitmeid misjonäre, kes lähevad misjonitööle ja jätavad
seljataha lääneliku elatustaseme, pensionisoodustused, kindla tuleviku
ja on usus välja läinud, toetudes sellele, et Jumal kannab hoolt.
Olles misjonitööl, kus pension ei kogune sel määral, kui see
koguneks mingit muud tööd tehes ja ei tea, kuhu sind saadetakse,
pole Jumal jäänud andmises teiseks.
Ta kannab hoolt, et Tema sulastel ei puuduks leib.
Jumal kannab hoolt. Kui asetame Jumala esimeseks mingis olukorras,
siis Tema kannab hoolt, et me ei jää toitu kerjama.
Kui me tõlgendame talente kui Jumala poolt meile antud ande,
võimeid, oskusi - satume me siin võpsikusse.
On võimatu mõelda, et kristlane satub hukatusse, kus on pimedus ja
hammaste kiristamine, kuna ei ole kasutanud kõiki Jumala antud ande.
Piibli ilmutuse kohaselt on ainuke põhjus ja patt, mis viib hukatusse,
pääste tagasi lükkamine, Jeesuse tõrjumine, evangeeliumi hülgamine.
Selle pärast pidi Jeesus talentidega kauplemisest rääkides mõtlema
evangeeliumi kuulutamist, mitte ande ja võimeid, mis me saanud oleme.
Kurja sulase patt oli tema suhtumine isandasse ja seepärast ta hüljati.
Meid ei saada hukatusse suhtumine oma annetesse,
vaid suhtumine Jumalasse ja Tema evangeeliumisse.
Kui tõrjume evangeeliumi, heidetakse meid Jumala kohtus hukatusse.
Jumal on kutsunud ja kutsub kõiki inimesi enda juurde.
Neile, kes võtavad evangeeliumi vastu, on Ta andnud ülesande viia
seda neile, kes seda veel ei tunne, saata see ringlusse.
Sina ja mina oleme saanud palju ande, mille abil me võime levitada
seda evangeeliumi, panna selle aktsiaportfelli vilja kandma ja
intresse teenima.
Jumal tahab kord ka sulle öelda: "Hästi tehtud, sa hea ja ustav
sulane, väheses oled olnud ustav, ma panen sind palju üle.
Mine Issanda rõõmusse!"
Palvetame koos!
Issand, tänu, et Sa oled andnud meile evangeeliumi, et me seda
kuulutaksime ja tänu, et me võime seda kuulutada oma andidega ja oma
oskustega, mida sa kasvatad ja puhud lõkkele. Me palume, et anna
meile tahtmine kuulutada evangeeliumi, mitte peita seda higirätikusse
ega kaevata maa sisse. Tänu Jeesus, et see on mõeldud levima ja Sina ise
kannad hoolt, et see kannab vilja ja toodab intresse, nii et taevas on
rohkem inimesi seetõttu, et me oleme elanud, kui et seal on vähem
inimesi seetõttu, et oleme elanud. Issand, luba, et meie kaudu oleks
taevas rohkem inimesi, Jeesuse nimel, aamen!
Aitähh, et olid vaatamas "Varaaita"!
Me jätkame taas kahe nädala pärast tähendamissõnadega.
Kui sa tahad toetada TV7 Eesti kanali tööd, võid teha annetuse.
Saaja: Taevas TV7
Swedbank 221048388411 SEB 10220109461019
Aitähh, et olid vaatamas ja rohkeid Jumala õnnistusi sulle! Nägemist!
Tõlge: Ülle Kapanen